આ કેસમાં પુણે પોલીસની અત્યાર સુધીની સૌથી મોટી સફળતા પણ એ જ છે કે પાસવર્ડથી રક્ષિત મેસેજને પોલીસ ક્રેક કરવામાં, તોડવામાં સફળ થઈ છે. પોલીસને આ પુરાવા આરોપીઓની હાર્ડડિસ્કમાંથી મળ્યા હતા. પુરાવા અને સંદેશાઓના સંપૂર્ણ અભ્યાસ બાદ એ હકીકત બહાર આવી કે સીપીઆઈ(માઓઇસ્ટ)નું કાવતકરું હતું કે સરકાર સામે આખા દેશમાં એક મોરચો ખોલવો. પહેલા અરાજકતા પેદા કરવી, કાયદો અને વ્યવસ્થાને તોડી પાડવા અને ત્યાર બાદ ઓવર ગ્રાઉન્ડ કેડર મારફતે સરકારને ઉખાડી ફેંકવી. આવા સ્વરૃપના પુરાવાઓ પોલીસને હાથ લાગ્યા છે. આવી ડિઝાઇન પર નક્સલીઓ કામ કરતા હતા અને તેને આ પ્રકારે આગળ લાગુ પાડવામાં આવી રહી હતી.